SEAOIL พุ่งกระฉูด 26% นิวไฮในรอบเกือบ 2 เดือน กูรูเตือนความเสี่ยงสูง! เหตุขาดทุนซ้ำซาก
SEAOIL พุ่งกระฉูด 26% นิวไฮในรอบเกือบ 2 เดือน กูรูเตือนความเสี่ยงสูง! เหตุขาดทุนซ้ำซาก โดยปิดตลาดวันนี้ ราคาอยู่ที่ 2.62 บาท บวก 0.54 บาท หรือ 25.96% สูงสุดที่ 2.68 บาท ต่ำสุดที่ 2.08 บาท มูลค่าซื้อขายที่ 81.30 ล้านบาท 
21 มี.ค. 2561

ผู้สื่อข่าวรายงานว่า หุ้นบริษัท ซีออยล์ จำกัด (มหาชน) หรือ SEAOIL ปิดตลาดวันนี้ ราคาอยู่ที่ 2.62 บาท บวก 0.54 บาท หรือ 25.96% สูงสุดที่ 2.68 บาท ต่ำสุดที่ 2.08 บาท มูลค่าซื้อขายที่ 81.30 ล้านบาท ขณะที่ดัชนีตลาดหุ้นไทยโดยรวมบวก 0.09%

ทั้งนี้ ราคาหุ้นยังปรับตัวเพิ่มขึ้นทำจุดสูงสุดในรอบเกือบ 2 เดือน นับตั้งแต่ราคาหุ้นอยู่ที่ระดับ 2.64 บาท เมื่อวันที่ 26 ม.ค.61
ด้านแหล่งข่าวจากวงการการเงินรายหนึ่ง เปิดเผยกับ “ข่าวหุ้นธุรกิจออนไลน์” ว่าการที่ราคาหุ้น SEAOIL ปรับตัวขึ้นแรงในวันนี้ อาจมาจากการเข้าซื้อเก็งกำไรธรรมดา เนื่องจากมิได้มีปัจจัยสำคัญหนุน โดยแนะนำให้นักลงทุนระมัดระวังการเข้าลงทุนในหุ้นตัวนี้ เนื่องจากเป็นหุ้นที่ไม่มีสภาพคล่อง โดยผลการดำเนินงานประจำปี 60 ขาดทุนเพิ่มขึ้นกว่า 3 เท่าตัว เมื่อเทียบกับปี 59 โดยปี 60 ขาดทุน 104.55 ล้านบาท จากปี 59 ที่ขาดทุน 23.98 ล้านบาท จึงถือว่ามีความเสี่ยงสูงในการเข้าลงทุน
 
 